**ASOCIÁCIA VZDELÁVATEĽOV V SOCIÁLNEJ PRÁCI NA SLOVENSKU,**

so sídlom na Filozofickej fakulte, Inštitúte edukológie a sociálnej práce Prešovskej univerzity v Prešove, ul. 17. Novembra č. 1, 080 01 Prešov

–––––––––––––––––––––––––––––––––––––––––––––––––––––––––––––––––––––––––––

Účastníci a účastníčky konferencie

„***Občanství, sociální práce a soudobá společnost***“

Organizátori/ky: Asociace vzdělavatelů v sociální práci, Teologická fakulta a Zdravotně sociální fakulta Jihočeské univerzity v Českých Budějovicích

Miesto konania: Zdravotně sociální fakulta JU v ČB, Boreckého 27, 370 11 České Budějovice

**Vážené účastníčky a účastníci konferencie, organizátorky a organizátori, dámy a páni,**

 je mi veľmi ľúto, že sa nemôžem tohto stretnutia osobne zúčastniť (z dôvodu dôležitých pracovných povinností), a tak prosím prijmite môj písomný pozdrav v mene *Asociácie vzdelávateľov v sociálnej práci na Slovensku*, ktorá podporuje aktivity vašej asociácie. Členovia a členky Slovenskej asociácie oceňujú vzájomnú spoluprácu medzi oboma subjektmi, zvlášť z dôvodu, že partnerská podpora a spoločné projekty prispievajú k rozvoju sociálnej práce v strednej Európe, ale aj k rozvoju európskeho občianstva tým, že sme spoločne občanmi Európskej únie. Táto skutočnosť je pre obe asociácie zaväzujúca a vyzýva k budovaniu novej Európy 21. storočia, ktorá prispeje k rozvoju humanizácie európskej civilizácie.

 Želám všetkým prítomným veľa inšpiratívnych príležitosti k výmene najnovších teoreticko-empirických poznatkov z oblasti občianstva, sociálnej práce a súčasnej spoločnosti, zároveň aj nadviazanie nových osobných kontaktov, ktoré ku konferenciám tohto druhu nevyhnutne patria.

 Želám vašej konferencii úspech.

 S pozdravom doc. PhDr. Beáta Balogová, PhD., mim. prof.

 predsedníčka AVSP v SR

V Prešove 6.11.2013